b'\n_START_ARTICLE_\nNerikare\n_START_SECTION_\nDokazi\n_START_PARAGRAPH_\nNeikare je znan predvsem z ene same izgubljene stele, datirane v prvo leto njegovega vladanja.  Najdbo je leta 1897 objavil  Karl Richard Lepsius.  _NEWLINE_Priimek faraona, ki bi lahko bil Nerikare, je dokazan na zapisu vodostaja Nila v Semni, Nubija,  v bli\xc5\xbeini drugega Nilovega katarakta. Zapis je iz njegovega prvega vladarskega leta. Egiptologa F. Hintze in  W. F. Reineke ga bereta kot "D\xc5\xbeefakare". Kim Ryholt trdi, da je njuno branje napa\xc4\x8dno. Priimek se zdaj bere "Nerikare".\n_START_SECTION_\nKronolo\xc5\xa1ki polo\xc5\xbeaj\n_START_PARAGRAPH_\nKim Ryholt poudarja, da vsi znani zapisi o Nilu,   podobni tistim, ki se pripisujejo Nerikareju, datirajo v obdobje pozne Dvanajste ali zgodnje Trinajste dinastije in iz tega sklepa, da je Nerikare vladal prav v tem obdobju. Ker Nerikareja na Torinskem seznamu kraljev ni, domneva, da je bil omenjen na manjkajo\xc4\x8dem delu seznama. Vladal naj bi natan\xc4\x8dno 6 let, Ryholt pa trdi, da samo eno leto. Zapis o stanju Nila, datiran v prvo leto njegovega vladanja, ka\xc5\xbee, da je za\xc4\x8del vladati na za\xc4\x8detku koledarskega leta pred sezono poplav, med katerimi so se delali tak\xc5\xa1ni zapisi.\n_START_SECTION_\nIme (nomen)\n_START_PARAGRAPH_\n\xc5\xa0tudija drugega vmesnega obdobja Egipta, ki jo je opravil Ryholt leta 1997, je zaklju\xc4\x8dila, da se je imenoval Sobek. Ime se pojavlja na treh pe\xc4\x8datih, ki bi se lahko datirali v Trinajsto dinastijo pred Sobekhotepa III. Ker sta iz tega obdobja znana imena vseh vladarjev, razen dveh,  je Ryholt zaklju\xc4\x8dil, da bi to ime lahko imela samo Nerikare ali Kekemrekutavi Kabau.'